L’Eliana commemora el Dia de la Policia Local
Sin fecha

•    Durant l'homenatge s'ha fet lliurament de distincions a agents que han complit amb actuacions destacades en este any, així com als veïns i veïnes que han contribuït a millorar la convivència a l'Eliana

La Policia Local de l'Eliana ha celebrat hui el seu dia commemoratiu, en un acte que ha tingut lloc en el Saló de Plens de l'Ajuntament de l'Eliana. En la cerimònia, s'ha procedit a distingir a membres de la Policia Local de l'Eliana pel seu mèrit i per haver complit amb actuacions destacades al llarg d’este any. A més, també han estat presents membres d'altres corporacions com ara la Policia Local de València o la Comandància de la Guàrdia Civil.

A l'acte també s'ha condecorat a veïns i veïnes de l'Eliana que al llarg de l'any han col•laborat amb la Policia Local o han realitzat actuacions exemplars pel bé de la comunitat. Finalment, s'ha fet lliurament dels Premis d'Educació Viària, uns premis emmarcats en els cursos d'Educació Viària que la Policia Local imparteix en els centres educatius de l'Eliana. Així, s'ha condecorat a xiquets i xiquetes que han demostrat grans aptituds en estos cursos.

L'Alcalde de l'Eliana, Salva Torrent, ha destacat que este homenatge es fa per tal de “reconéixer públicament el valor del treball la nostra Policia local”, subratllant que “els tres principis bàsics que han de regir l'actuació de la Policia són la solidaritat, la justícia i la cooperació per a garantir el benestar de la nostra societat”.